**บันทึกรายงานการประชุมสภาเทศบาลตำบลคำอาฮวน**

**สมัยสามัญที่ 4 ครั้งที่ 3/2566**

**เมื่อวันที่ 17 เดือน สิงหาคม พ.ศ. 2566**

**ณ ห้องประชุมสภาเทศบาลตำบลคำอาฮวน**

**\* \* \* \* \* \* \* \* \* \* \* \* \* \***

**เริ่มประชุมเวลา 09.45 น.**

**ผู้มาประชุม**

|  |  |  |
| --- | --- | --- |
| ลำดับที่ | ชื่อ- สกุล | ตำแหน่ง |
| 1 | นายนเรศ สุวรรณศรี | ประธานสภาเทศบาลตำบลคำอาฮวน |
| 2 | นายสมเด็จ คำโพธิ์ | รองประธานสภาเทศบาลตำบลคำอาฮวน |
| 3 | นางดวงกมล กิ่งคำวงค์ | เลขานุการสภาเทศบาลตำบลคำอาฮวน |
| 4 | นายบุญยืน คำนนท์ | สมาชิกสภาเทศบาลตำบลคำอาฮวน เขต 1 |
| 5 | นายทองพูล มณีวรรณ | สมาชิกสภาเทศบาลตำบลคำอาฮวน เขต 1 |
| 6 | นายสงวน ขันแข็ง | สมาชิกสภาเทศบาลตำบลคำอาฮวน เขต 1 |
| 7 | นายสง่า ชาธิพา | สมาชิกสภาเทศบาลตำบลคำอาฮวน เขต 1 |
| 8 | นายพงษ์ศักดิ์ ไชยยายงค์ | สมาชิกสภาเทศบาลตำบลคำอาฮวน เขต 2 |
| 9 | นายบุญทรง ขันแข็ง | สมาชิกสภาเทศบาลตำบลคำอาฮวน เขต 2 |
| 10 | นางนุงนุช ทองชุม | สมาชิกสภาเทศบาลตำบลคำอาฮวน เขต 2 |
| 11 | นายสุพจน์ ไชยายงค์ | สมาชิกสภาเทศบาลตำบลคำอาฮวน เขต 2 |
| 12 | นายสง่า พิมพ์นนท์ | สมาชิกสภาเทศบาลตำบลคำอาฮวน เขต 2 |

**ผู้ไม่มาประชุม**

- ไม่มี

-2-

**ผู้เข้าร่วมประชุม**

|  |  |  |
| --- | --- | --- |
| ลำดับที่ | ชื่อ- สกุล | ตำแหน่ง |
| 1 | นายสุพันธ์ เที่ยงโยธา | นายกเทศมนตรีตำบลคำอาฮวน |
| 2 | นายร้อย บุญโม๊ะ | รองนายกเทศมนตรีตำบลคำอาฮวน |
| 3 | นายแผ่น ไชยายงค์ | รองนายกเทศมนตรีตำบลคำอาฮวน |
| 4 | นางสาวภิญญดา เที่ยงโยธา | เลขานุการนายกเทศมนตรีตำบลคำอาฮวน |
| 5 | นายไพโรจน์ ไชยสุริย์ | ทีปรึกษานายกเทศมนตรีตำบลคำอาฮวน |
| 6 | นายอุกฤษฏ์ ศรีพิเมือง | ปลัดเทศบาลตำบลคำอาฮวน |
| 7 | นางจารุวรรณ แสงไกร | รองปลัดเทศบาลตำบลคำอาฮวน |
| 8 | จ่าเอกณรงค์ ป่าเกลือ | หัวหน้าสำนักปลัดเทศบาล |
| 9 | นายอรรถพล บุญก้อน | ผู้อำนวยการกองช่าง |
| 10 | นางสาวชุติมา ผากา | ผู้อำนวยการกองคลัง |
| 11 | นางรุจีรัตน์ ศรีพิเมือง | ผู้อำนวยการกองยุทธศาสตร์และงบประมาณ |
| 12 | นางสาวสุกัญญา พลเทพ | หัวหน้าฝ่ายแผนงานและงบประมาณ |
| 13 | นางสาวนิลุบล เกษหอม | หัวหน้าฝ่ายอำนวยการ |
| 14 | นางกัญญ์ณพัชญ์ อาจวิชัย | หัวหน้าฝ่ายพัฒนาชุมชน |
| 15 | พันจ่าเอกธนวัฒน์ ชิลวงษ์ | หัวหน้าฝ่ายบริหารงานทั่วไป |
| 16 | นางไอลดา คนเพียร | หัวหน้าฝ่ายบริหารงานคลัง |
| 17 | นางสกาวเดือน สมร | นักจัดการงานทั่วไปชำนาญการ |
| 18 | นายพลาธิป นิลโคตร | นิติกรปฏิบัติการ |
| 19 | นางสาวหทัยรัตน์ สิมพร | นายช่างชลประทาน |
|  |  |  |
|  |  |  |
|  |  |  |
|  |  |  |
|  |  |  |

**…………………………………………………………**

-3-

**เริ่มประชุมเวลา 09.45** น.

|  |  |
| --- | --- |
| **นางดวงกมล กิ่งคำวงค์**  เลขานุการสภาฯ | เรียนท่านประธานสภาเทศบาลและผู้เข้าร่วมประชุมทุกท่าน ดิฉันนางดวงกมล กิ่งคำวงค์ ปฏิบัติหน้าที่ เลขานุการสภาเทศบาลตำบลคำอาฮวน ได้ตรวจสอบรายชื่อสมาชิกสภาเทศบาลที่เข้าร่วมประชุม บัดนี้ ได้ถึงเวลานัดประชุมสภาเทศบาลสมัยสามัญที่ 4 ครั้งที่ 3 ประจำปี 2566 แล้ว และได้ตรวจสอบรายชื่อสมาชิก สภาเทศบาล ตามข้อ 19 แห่งระเบียบกระทรวงมหาดไทยว่าด้วยข้อบังคับการประชุมสภาเทศบาล พ.ศ. 2496 ปรากฏว่ามีสมาชิกได้มาลงชื่อ 12 ท่าน ถือว่าครบองค์ประชุมตาม มาตรา 2 แห่งพระราชบัญญัติเทศบาล พ.ศ. 2496 จึงขอเรียนท่านประธานสภาฯได้จุดธูปเทียน บูชาพระรัตนตรัยและดำเนินการประชุมตาม ระเบียบวาระการประชุมต่อไป เรียนเชิญค่ะ |
| **นายนเรศ สุวรรณศรี**  ประธานสภาฯ | สวัสดีครับท่านนายกเทศมนตรี ท่านรองนายกเทศมนตรี ท่านเลขานุการ ท่านสมาชิกสภาเทศบาล ท่านปลัดฯ ท่านรองปลัดเทศบาล ท่านผู้อำนวยการกอง ท่านหัวหน้าฝ่าย เจ้าหน้าที่กอง/ฝ่าย ที่เคารพทุกท่านครับ วันนี้เป็นการประชุมสภาเทศบาลสมัยสามัญ สมัยที่ 4 ครั้งที่ 3 ประจำปี พ.ศ. 2566 ปรากฏว่าสมาชิกมาครบองค์ประชุม ผมขอเข้าสู่ระเบียบการประชุมดังต่อไปนี้ค่ะ |
| **ระเบียบวาระที่ 1** | **เรื่อง ประธานแจ้งที่ประชุมทราบ** |
|  |  |
|  | - ไม่มี |
|  |  |
| **ระเบียบวาระที่ 2** | **เรื่องรับรองรายงานการประชุมสภาเทศบาล สมัยสามัญที่ 4 ครั้งที่ 2 ปี 2566**  **เมื่อวันที่ 16 สิงหาคม 2566** |
| **นายนเรศ สุวรรณศรี**  ประธานสภาฯ | เรื่องรับรองรายงานการประชุมสภาสมัยที่ 4 ครั้งที่ 2 ปี 2566 เมื่อวันที่ 16 สิงหาคม 2566 ขอเชิญท่านเลขาสภาครับ |
| **นางดวงกมล กิ่งคำวงค์**  เลขานุการสภา | เรื่องรับรองรายงานการประชุมสภาสมัยสามัญที่ 4 ครั้งที่ 2 ปี 2566 เมื่อวันที่ 16 สิงหาคม 2566 รายงานการประชุมเจ้าหน้าที่ได้มอบให้สมาชิกไปพร้อมหนังสือเชิญประชุมแล้วขอให้ท่านสมาชิกได้ตรวจสอบว่ามีการเปลี่ยนแปลงแก้ไขหรือเพิ่มเติมสิ่งใดหรือไม่ เพื่อให้ถูกต้องตามที่ประชุม ขอให้ท่านสมาชิกได้ตรวจสอบ  - มีท่านใดต้องการแก้ไขหรือเพิ่มเติมหรือไม่หากไม่มีขอให้ท่านประธานสภาได้ขอมติที่ประชุมค่ะ |
| **นายนเรศ สุวรรณศรี**  ประธานสภาฯ | ไม่ทราบว่าสมาชิกสภาท่านใดจะมีการแก้ไขหรือเปลี่ยนแปลงเพิ่มเติมหรือไม่ ไม่หากไม่มีขอมติที่ประชุม รับรองรายงานการประชุมสภาสมัยสามัญสมัยที่ 4 ครั้งที่ 2/2566 เมื่อวันที่ 16 สิงหาคม 2566 ครับ |
| **ที่ประชุม** | รับรองรายงานการประชุมสภาเทศบาลตำบลคำอาฮวน สมัยสามัญที่ 4 ครั้งที่ 2/2566 โดยไม่มีสมาชิกท่านใดขอแก้ไขเปลี่ยนแปลงหรือเพิ่มเติม |

-4-

|  |  |
| --- | --- |
| **นายนเรศ สุวรรณศรี**  ประธานสภาฯ | **มติเห็นชอบ 11 เสียง**  **ไม่เห็นชอบ – เสียง**  **งดออกเสียง 1 เสียง** **(ประธานสภาฯ)** |
| **ระเบียบสาระที่ 3** | **เรื่องแจ้งเพื่อทราบและเสนอเพื่อพิจารณา** |
|  | **3.1 การถ่ายโอนภารกิจให้องค์กรปกครองส่วนท้องถิ่น โครงการฝายห้วยตะงอ บ้านคำเม็ก หมู่ที่ 6 ประจำปีงบประมาณ พ.ศ. 2565** |
| **นายนเรศ สุวรรณศรี**  ประธานสภาฯ | ขอเชิญชี้แจงครับ |
| **นายอุกฤษฏ์ ศรีพิเมือง**  หัวหน้าสำนักปลัด | เรียนประธานสภาสมาชิกสภาคณะผู้บริหารและผู้เข้าร่วมประชุมทุกท่านครับ ตามที่ชลประทานมุกดาหารมีหนังสือแจ้งการถ่ายโอนภารกิจให้องค์กรปกครองส่วนท้องถิ่นโครงการฝายห้วยตะงอบ้านคำเม็กหมู่ที่ 6 ตำบลคำมะฮวนอำเภอเมืองมุกดาหารจังหวัดมุกดาหารประจำปีงบประมาณ 2565 นั้น ตามที่โครงการชลประทานมุกดาหารได้รับการร้องขอการสนับสนุนงบประมาณจากเทศบาลตำบลคำอาฮวนและโครงการชลประทานได้รับการสนับสนุนงบประมาณประจำปี 2565 ได้ดำเนินการก่อสร้างฝายทดน้ำห้วยตะงอบ้านคำเม็กหมู่ที่ 6 งบประมาณ 15 ล้านบาทโดยปัจจุบันได้ดำเนินการก่อสร้างแล้วเสร็จและสามารถกักเก็บน้ำเพื่อใช้ในการเกษตรได้แล้วโครงการชลประทานมุกดาหารจึงขอให้ทางเทศบาลพิจารณากำหนดในวาระการประชุมสภาเทศบาลเพื่อพิจารณาให้ความเห็นชอบการรับโอนสินทรัพย์ฝ่ายทดน้ำห้วยตองเพื่อโอนทรัพย์สินให้หน่วยงานเทศบาลดำเนินการบริหารจัดการดูแลและบำรุงรักษาตามรายละเอียดที่ส่งให้ทางสมาชิกสภาไปแล้วนั้น สำหรับรายละเอียดอื่นจะให้เจ้าหน้าที่ทางโครงการชลประทานมุกดาหารได้ให้รายละเอียดต่อที่ประชุมสภาต่อไปขอเรียนเชิญครับ |
| **นางสาวหทัยรัตน์ สิมพร**  นายช่างชลประทาน | เรียนประธานสภา สมาชิกสภา นายกเทศมนตรี รองนายก ปลัดรองปลัด ผอ.หัวหน้าส่วนและเจ้าหน้าที่ที่เข้าร่วมประชุมในครั้งนี้ค่ะ ดิฉันนางสาว.....นายช่างชลประทานมุกดาหาร ขออนุญาตนำเรียนเกี่ยวกับการถ่ายโอนกิจการให้องค์กรปกครองส่วนท้องถิ่นโครงการฝายน้ำล้นห้วยตะงอบ้านคำเม็กหมู่ที่ 6 ประจำปีงบประมาณพศ 2565อ้างถึงหนังสือที่มหอ 71004/918 ลงวันที่ 30 พฤศจิกายน 2564 เรื่องขอรับการสนับสนุนการก่อสร้างฝายน้ำล้นห้วยตะงอ บ้านคำเม็กหมู่ที่ 6 สำหรับรายละเอียดแจ้งว่าได้รับการร้องเรียนขอจากชาวบ้านกับเม็ดหมู่ที่ 6 เรื่องการขอก่อสร้างฝายน้ำล้นห้วยตะงอบ้านคำเม็กเนื่องจากมีความเดือดร้อนเรื่องน้ำในการประกอบการเกษตรจึงอยากให้มีการก่อสร้างฝ่ายน้ำล้นห้วยตะงอบริเวณบ้านคำเม็ดหมู่ที่ 6 แต่เนื่องจากการก่อสร้างดังกล่าวต้องใช้งบประมาณในการก่อสร้างเป็นจำนวนมาก เทศบาลจึงขอสนับสนุนงบประมาณมายังโครงการชลประทานมุกดาหารในครั้งนั้น บัดนี้ทางโครงการได้ดำเนินการก่อสร้างฝายทดน้ำห้วยตะงงหมู่ที่ 6 ด้วยงบประมาณ 15 ล้านบาท ปัจจุบันดำเนินการแล้วเสร็จและสามารถกักเก็บน้ำเพื่อใช้ในการเกษตรได้สำหรับรายละเอียดโครงการฝายหัวยตะงงจะขอชี้แจงเกี่ยวกับรายงานการศึกษาโครงการเบื้องต้นในทางสภาเทศบาลตำบลคำมะฮวนได้ทราบพอสังเขปค่ะ |

-5-

|  |  |
| --- | --- |
|  | **รายงานการศึกษาโครงการเบื้องต้น**  **โครงการฝายห้วยตะงอ**  **หมู่ 6 บ้านเม็ก ตำบลคำอาฮวน อำเภอเมือง จังหวัดมุกดาหาร**  **1.ความเป็นมาของโครงการ**  เนื่องด้วยเทศบาลตำบลคำอาฮวน ได้รับเรื่องร้องทุกข์จากประชาชนเรื่องขาดแคลนน้ำเพื่อใช้ในการเกษตรกรรมและเลี้ยงสัตว์ โดยเฉพาะฤดูทำนาที่ฝนทิ้งช่วงและในฤดูแล้งทางเทศบาลตำบลคำอาฮวนจึงได้สำรวจพื้นที่ปรากฏว่าราษฎรขาดแคลนน้ำเพื่อทำการเกษตร อุปโภคและบริโภคในทุกๆปีจริง และผลผลิตทางการเกษตรได้รับความเสียหาย เนื่องจากปัญหาฝนทิ้งช่วงและไม่มีแหล่งเก็บกักน้ำ  ฝ่ายพิจารณาโครงการ สำนักงานชลประทานที่ 7 ได้เข้าร่วมตรวจสอบสภาพพื้นที่ร่วมกับราษฎรในพื้นที่หน่วยงานที่เกี่ยวข้อง นายบันเทิง มงคลสุภา สารวัตรกำนันตำบลคำอาฮวน และโครงกาชลประทานมุกดาหาร พบว่ามีความเหมาะสมที่จะก่อสร้างโครงการฝอยห้วยตะงอ เพื่อช่วยเหลือราษฎรบ้านเม็ก ฝ่ายพิจารณาโครงการจึงได้จัดทำรายงานการศึกษาโครงการเบื้องต้น เพื่อใช้เป็นข้อมูลในการสำรวจ และออกแบบต่อไป |
|  | **2.ความสอดคล้องกับนโยบายและแผนพัฒนา**  โครงการฝอยห้วยตะงอ มีความสอดคล้องกับนโยบายและแผนพัฒนา ซึ่งสามารถเชื่อมโยงแผนยุทธศาสตร์กรมชลประทานกับแผนยุทธศาสตร์สำคัญอื่นๆ ที่มีความเกี่ยวข้อง โดยมีข้อสรุปดังต่อไปนี้  2.1 ยุทธศาสตร์ชาติ 20 ปี (พ.ศ.2560-2579) ประเด็นยุทธศาสตร์ที่ 5 การสร้างการเติบโตบนคุณภาพชีวิตที่เป็นมิตรกับสิ่งแวดล้อม ข้อที่ (2) วางระบบบริหารจัดการน้ำให้มีประสิทธิภาพทั้ง 25 ลุ่มน้ำ เน้นการปรับระบบบริหารจัดการอุทกภัยอย่างบูรณาการ  2.2 แผนพัฒนาเศรษฐกิจและสังคมแห่งชาติ ฉบับที่ 12 (พ.ศ.2560-2564) ประเด็นยุทธศาสตร์ที่ 4 การเติบโตที่เป็นมิตรกับสิ่งแวดล้อมเพื่อการพัฒนาที่ยั่งยืน เป้าหมายที่ 2 สร้างความมั่นคงด้านน้ำ และบริหารจัดการทรัพยากรน้ำทั้งน้ำผิวดินและน้ำใต้ดิน ให้มีประสิทธิภาพ ตัวชี้วัดที่ 2.3 ประสิทธิภาพใช้น้ำในพื้นที่ชลประทานเพิ่ม  2.3 ยุทธศาสตร์การบริหารจัดการทรัพยากรน้ำ 20 ปี (พ.ศ.2558-2579) ประเด็นยุทธศาสตร์ที่ 2 การสร้างความมั่นคงของน้ำภาคการผลิต (เกษตรและอุตสาหกรรม) เป้าประสงค์ที่ 4 จัดหาแหล่งน้ำต้นทุนที่เหมาะสมต่อการพัฒนาด้านการเกษตรตามศักยภาพ กลยุทธ์ ข้อที่ 3) การเพิ่มประสิทธิภาพโครงการแหล่งน้ำและระบบชลประทาน |

-6-

|  |  |
| --- | --- |
|  | 2.4 ยุทธศาสตร์การพัฒนาการเกษตรและสหกรณ์ 20 ปี (พ.ศ.2560-2579) ประเด็นยุทธศาสตร์ที่ 4 บริหารจัดการทรัพยากรการเกษตรและสิ่งแวดล้อมอย่างสมดุลและยั่งยืน แนวทางการพัฒนาที่ 3) บริหารจัดการทรัพยากรน้ำ พัฒนาบริหารจัดการเพิ่มพื้นที่ชลประทาน/เพิ่มและปรับปรุงแหล่งน้ำขนาดเล็กในไร่นา และแหล่งชุมชน  เมื่อมองในภาพรวมของยุทธศาสตร์ที่สำคัญข้างต้น สามารถนำมาขับเคลื่อนร่วมกับยุทธศาสตร์กรมชลประทาน 20 ปี (พ.ศ.2560-2579) ได้เป็นอย่างดีในประเด็นยุทธศาสตร์ที่ 2 การเพิ่มประสิทธิภาพการบริหารจัดการน้ำอย่างบูรณาการ ตามวัตถุประสงค์การใช้น้ำ เป้าประสงค์ที่ SG 3 การบริหารจัดการน้ำโดยให้ทุกภาคส่วนได้รับน้ำที่มีคุณภาพอย่างทั่วถึงและเป็นธรรม ตามปริมาณน้ำต้นทุนที่มีในแต่ละปี (อุปโภค บริโภค เกษตร อุตสาหกรรม และรักษาระบบนิเวศ) และเป้าประสงค์ที่ SG 4 การปรับเปลี่ยนการใช้น้ำภาคเกษตรให้มีประสิทธิภาพมากขึ้น  ทั้งนี้ การขับเคลื่อนยุทธศาสตร์กรมชลประทาน 20 ปี มีกรอบระยะเวลาดำเนินการแบ่งออกเป็น 4 ช่วง สอดคล้องกับกรอบยุทธศาสตร์ชาติ 20 ปี โดยในช่วงระยะ 5 ปีแรก กรมชลประทานจัดทำแผนยุทธศาสตร์กรมชลประทาน ระยะ 5 ปี (พ.ศ.2560-2564) โดยตั้งเป้าหมายสู่การเป็น “องค์กรอัจฉริยะที่มุ่งสร้างความมั่นคงด้านน้ำ (Water Security) เพื่อเพิ่มคุณค่าการบริการ ภายในปี 2579” ด้านการกำหนด Road Map เป้าหมายการดำเนินงานแต่ละช่วงเป็นเข็มทิศนำทาง เพื่อมุ่งสู่ความสำเร็จที่ส่งต่อไปสู่การพัฒนาระดับประเทศให้บรรลุเป้าหมาย “มั่นคง มั่งคั่ง ยั่งยืน” ในที่สุด |
|  | **3.วัตถุประสงค์ของโครงการ**  3.1 เพื่อเป็นแหล่งน้ำสำหรับการเกษตร ให้แก่ราษฎร หมู่6 บ้านเม็ก จำนวน 250 ครัวเรือน ประชากร 1,000 คน และหมู่บ้านใกล้เคียง  3.2 เพื่อสนับสนุนการเพาะปลูกของพื้นที่เกษตรบริเวณพื้นที่บ้านเม็ก และหมู่บ้านใกล้เคียงช่วยเหลือพื้นที่การเกษตรประมาณ 500 ไร่  3.3 เพื่อเป็นแหล่งเพราะพันธุ์สัตว์น้ำ ให้ราษฎรบ้านเม็ก ได้ประกอบอาชีพเสริมมีรายได้และคุณภาพดีขึ้น  3.4 เพื่อสะดวกต่อการสัญจรในการขนส่งสินค้าเกษตรกรรม |
|  | **4.ที่ตั้งโครงการ**  โครงการฝายห้วยตะงอ หมู่ 6 บ้านเม็ก ตำบลคำอาฮวน อำเภอเมือง จังหวัดมุกดาหาร อยู่ที่พิกัด 48 QVD 679 241 ระหว่าง 5941 VI พิกัด UTM ( 0467973 E 1824135 N) ตามแผนที่ มาตราส่วน 1:50,000 ของกรมแผนที่ทหาร ลำดับชุด L7018 โดยมีอาณาเขตติดต่อ ดังนี้  ทิศเหนือ ติดต่อกับ เขตเทศบาลเมืองมุกดาหารและเขตตำบลมุกดาหาร อำเภอเมืองมุกดาหาร  ทิศใต้ ติดต่อกับ เขตตำบลดงเย็น อำเภอเมืองมุกดาหาร และเขตตำบลหนองแวง |

-7-

|  |  |
| --- | --- |
|  | ทิศตะวันออก ติดต่อกับ เขตตำบลนาสีนวล อำเภอเมืองมุกดาหาร จังหวัดมุกดาหาร  ทิศตะวันออก ติดต่อกับ ตำบลนาโสก อำเภอเมืองมุกดาหาร จังหวัดมุกดาหาร |
|  | **5.สภาพภูมิประเทศ**  พื้นที่และลักษณะภูมิประเทศของตำบลคำอาฮวนมีลักษณะเป็นที่ราบสูงและมีภูเขาล้อมรอบแนวเขตตำบลทั้งสามด้าน คือ ด้านทิศตะวันออกมีภูหิน ภูโปร่ง ภูรังและภูจอมศรี ทางด้านทิศใต้ มีภูวัด ภูรัง ภูขี้แก้ว และภูหมากยาง ทางทิศตะวันตก มีภูเกี่ยวข้าว ภูอีเผิ่ม ภูหินขัน ส่วนในบริเวณพื้นที่ตอนกลางและตอนเหนือของตำบลเป็นที่ราบ มีลำห้วยหลายสายไหลผ่าน ได้แก่ ห้วยงิ้ว ห้วยมหาราช ห้วยแคน และห้วยคำ ซึ่งยังไม่สามารถนำมาใช้เพื่อให้เกิดประโยชน์ทางการเกษตรได้อย่างสูงสุด |
|  | **6.ลักษณะภูมิอากาศ**  ลักษณะภูมิอากาศของจังหวัดมุกดาหาร จัดอยู่ภายในเขตภูมิอากาศแบบทุ่งหญ้าเมืองร้อน (Tropical Savanna Climate : Aw) หรือเรียกอีกอย่างหนึ่งว่า เขตภูมิอากาศแบบสวันนา (Savanna Climate) ซึ่งเป็นลักษณะอากาศที่มีฤดูแล้งสลับฤดูฝนอย่างเด่นชัด จากสถิติภูมิอากาศของกรมอุตุนิยมวิทยาในคาบ 30 ปี (พ.ศ. 2514-2543) ของจังหวัดมุกดาหาร ความชื้นสัมพันธ์สูงที่สุดเฉลี่ย วัดได้ 94 เปอร์เซ็นต์ ในเดือนสิงหาคม และกันยายน ความชื้นสัมพันธ์ต่ำที่สุดเฉลี่ย วัดได้ 39 เปอร์เซ็นต์ ในเดือนมีนาคม โดยรวมแล้วจังหวัดมุกดาหารมีความชื้นสัมพัทธ์เฉลี่ยทั้งปี 72 เปอร์เซ็นต์ ลักษณะอากาศเช่นนี้เกิดขึ้นเนื่องจากจังหวัดมุกดาหารตกอยู่ภายใต้อิทธิพลของลมมรสุม 2 ชนิด คือ ลมมรสุมตะวันตกเฉียงใต้และลมมรสุมตะวันออกเฉียงเหนือ จึงสามารถแบ่งฤดูกาลออกได้เป็น 3 ฤดู ดังนี้ |
|  | 6.1 ฤดูฝน (Rain Season) เริ่มตั้งแต่กลางเดือนพฤษภาคมถึงกลางเดือนตุลาคม ซึ่งได้รับอิทธิพลจากลมมรสุมตะวันตกเฉียงใต้พัดนำความชื้นจากทะเลอันดามันและอ่าวไทยเข้ามาปกคลุม และมีอิทธิพลของร่องความกดอากาศต่ำหรือร่องมรสุม (International Tropical Convergence Zone : ITCZ or Monsoon Trough) พาดผ่าน ทำให้เริ่มมีฝนตกชุกตั้งแต่กลางเดือนพฤษภาคมเป็นต้นไปจนถึงกลางเดือนมิถุนายน หลังจากนั้นไปจนถึงกลางเดือนกรกฎาคมฝนจะลดน้อยลงมากบางวันอาจไม่มีฝนตกเลย เรียกระยะนี้ว่า ระยะฝนทิ้งช่วง (Dry Spell)เนื่องจากร่องความกดอากาศต่ำหรือร่องมรสุมได้เคลื่อนตัวขึ้นไปพาดผ่านตอนบนของประเทศลาว เวียดนาม และประเทศจีนตอนใต้ สำหรับในช่วงเดือนสิงหาคมและกันยายนฝนจะกลับมาตกชุกอีกครั้งหนึ่ง เนื่องจากร่องความกดอากาศต่ำหรือร่องมรสุมได้เคลื่อนตัวลงมาพาดผ่านภาคตะวันออกเฉียงเหนือของประเทศไทย ในฤดูนี้มักมีพายุหมุนเขตร้อนเคลื่อนตัวจากทะเลจีนใต้เข้ามามีอิทธิพลต่อภาคตะวันออกเฉียงเหนือ เฉลี่ยปีละ 1-3 ลูก จากสถิติภูมิอากาศของกรมอุตุนิยมวิทยาในคาบ 30 ปี (พ.ศ. 2514-2543) |

-8-

|  |  |
| --- | --- |
|  | 6.2 ฤดูหนาว (Winter Season) เริ่มตั้งแต่กลางเดือนตุลาคมถึงกลางเดือนกุมภาพันธ์ ในฤดูนี้ จังหวัดมุกดาหารได้รับอิทธิพลจากลมมรสุมตะวันออกเฉียงเหนือ ซึ่งเป็นลมที่พัดออกจากความกดอากาศสูงหรือมวลอากาศเย็นจากประเทศจีน มีลักษณะอากาศเย็นและแห้ง จังหวัดมุกดาหารจะได้รับอิทธิพลจากอากาศหนาวเย็นเป็นจังหวัดแรกๆ เนื่องจากอยู่ด้านตะวันออกสุดของประเทศไทย ความกดอากาศสูงหรือมวลอากาศเย็นจะแผ่ปกคลุมตลอดฤดู อุณหภูมิจะลดต่ำลง ทำให้มีอากาศหนาวเย็นโดยทั่วไปขึ้นอยู่กับกำลังและขนาดของมวลอากาศเย็นนั้น จากสถิติภูมิอากาศของกรมอุตุนิยมวิทยาในคาบ 30 ปี (พ.ศ.2514-2543) ของจังหวัดมุกดาหาร พบว่า อากาศหนาวเย็นที่สุดอยู่ในช่วงเดือนธันวาคมถึงมกราคม วัดอุณหภูมิต่ำสุดเฉลี่ยได้ 16.1 องศาเซลเซียส และ 15.7 องศาเซลเซียส ตามลำดับ อุณหภูมิต่ำที่สุดที่เคยวัดได้ เท่ากับ 5.3 องศาเซลเซียส เมื่อเดือนธันวาคมและมกราคม ในฤดูนี้มักประสบปัญหาภัยแล้ง เนื่องจากมีฝนลดน้อยลงอย่างมาก ส่วนใหญ่ไม่มีฝนตกเลย อนึ่ง ในฤดูนี้อาจมีคลื่นกระแสลมตะวันตกเคลื่อนตัวมาจากประเทศพม่าผ่านภาคเหนือของประเทศไทยเข้ามามีอิทธิพลต่อภาคตะวันออกเฉียงเหนือได้ ซึ่งอาจทำให้มีฝนฟ้าคะนองเกิดขึ้นได้ แต่ปริมาณฝนจะไม่มากนัก |
|  | 6.3 ฤดูร้อน (Summer Season) เริ่มตั้งแต่กลางเดือนกุมภาพันธ์ถึงกลางเดือนพฤษภาคม ลมที่พัดปกคลุมในฤดูนี้ส่วนใหญ่เป็นลมใต้และลมตะวันตก และมักจะมีหย่อมความกดอากาศต่ำ เนื่องจากความร้อน (Heat Low) ปกคลุมตลอดฤดู ทำให้มีอากาศร้อนโดยทั่วไป บางวันมีอากาศร้อนจัด สามารถวัดอุณหภูมิได้สูงถึง 40 องศาเซลเซียส ขึ้นไป จากสถิติภูมิอากาศของกรมอุตุนิยมวิทยาในคาบ 30 ปี (พ.ศ. 2514-2543) ของจังหวัดมุกาดาหาร พบว่า เดือนเมษายนเป็นเดือนที่มีอากาศร้อนมากที่สุด อุณหภูมิสูงที่สุดที่เคยวัดได้ 42.5 องศาเซลเซียส ในฤดูนี้จะมีบางช่วงที่มีมวลอากาศเย็นจากประเทศจีนแผ่ลงมา จะเกิดการปะทะกับมวลอากาศร้อนที่ปกคลุมอยู่ก่อนแล้ว ทำให้เกิดพายุฟ้าคะนอง ลมกระโชกแรง บางครั้งมีลูกเห็บตกเกิดขึ้นด้วย เราเรียกพายุชนิดนี้ว่า พายุฤดูร้อน (Summer Storm) ฝนที่ตกลงมาในฤดูนี้ยังมีปริมาณน้อยมักไม่เพียงพอต่อการเพาะปลูก |
|  | **7.สภาพพื้นที่การเกษตรและผลผลิต**  สภาพพื้นที่การเกษตรของโครงการชาวบ้านส่วนใหญ่ประกอบอาชีพหลัก คือ ทำนา อาชีพเสริม คือ การทำไร่ ทำสวน |
|  | **8.การพิจารณาโครงการเบื้องต้น**  8.1 ปริมาณฝน  ปริมาณฝนได้จากสถิติของข้อมูลน้ำฝน 64013 สถานีวัดน้ำฝน อำเภอเมือง จังหวัดมุกดาหาร ตั้งแต่ปี พ.ศ.2502-2551 มีค่าเฉลี่ยเท่ากับ 1,497.56 มิลลิเมตร/ปี เดือนสิงหาคม เป็นเดือนที่ฝนตกมากที่สุดประมาณ 338.16 มิลลิเมตร ส่วนเดือนธันวาคม เป็นเดือนที่ฝนตกน้อยที่สุดประมาณ 2.24 มิลลิเมตร |

-9-

|  |  |
| --- | --- |
|  | 8.2 ปริมาณน้ำท่า  ความยาวจากต้นน้ำถึงหัวงาน 9.30 กิโลเมตร จุดที่ตั้งหัวงานมีพื้นที่รับน้ำประมาณ 19.01 ตารางกิโลเมตร จากผลการคำนวณปริมาณน้ำท่าต้นทุนที่ไหลผ่านหัวงานจะอาศัยข้อมูลปริมาณน้ำฝนเฉลี่ย ในเขตพื้นที่รับน้ำของโครงการมาใช้เป็นเกณฑ์ในการคำนวณ ส่วนค่า Runoff Coefficient ประเมินจากสภาพฝน สภาพลุ่มน้ำ สภาพลุ่มน้ำ สภาพดินและสภาพภูมิประเทศสำหรับการแผ่กระจายของปริมาณน้ำท่ารายเดือนได้ใช้การเทียบเคียงกับสถานีวัดน้ำท่า Kh.92 บ้านก้านเหลืองดง อ.ดงหลวง จ.มุกดาหาร ซึ่งเป็นสถานีที่อยู่ใกล้เคียงที่สุดโดยทำการปรับค่าอัตราการแผ่กระจายของน้ำท่าให้เหมาะสมกับสภาพความเป็นจริงให้มากที่สุด |
|  | จะเห็นได้ว่าการสร้างฝายทดน้ำห้วยตะงอจะทำให้ราษฎรในพื้นที่มีน้ำใช้ในการทำเกษตรในช่วงหน้าแล้งและมีน้ำใช้ตลอดปี อีกทั้งยังเป็นแหล่งเพาะพันธุ์สัตว์น้ำให้ราษฎรในพื้นที่ได้มีมีรายได้เสริมและช่วยเหลือพื้นที่เกษตรกรมากกว่า 500 ไร่ ทั้งนี้โครงการฝายห้วยตะงอมีความสอดคล้องกับนโยบายและแผนพัฒนาซึ่งสามารถเชื่อมโยงแผนทุกยุทธศาสตร์กรมชลประทานกับแผนยุทธศาสตร์สำคัญอื่นๆ ที่เกี่ยวข้องเข้าด้วยกันรวมสี่ด้านด้วยกันค่ะ ยุทธศาสตร์ที่ ข้อ 1. ก็คือยุทธศาสตร์ชาติ 20 ปี ข้อ 2. ยุทธศาสตร์แผนพัฒนาเศรษฐกิจและสังคมแห่งชาติฉบับที่ 12 ข้อ 3. ยุทธศาสตร์การบริหารจัดการทรัพยากรน้ำ 20 ปี ข้อ 4. ยุทธศาสตร์ การพัฒนาการเกษตรและสหกรณ์ 20 ปี จากข้อมูลที่เรียนมามีท่านใดจะสอบถามหรือมีข้อสงสัยใดๆหรือเปล่าคะสำหรับดิฉันก็ขอให้รายละเอียดให้ไว้กับสภาเทศบาลตำบลคำอาฮวนเพียงเท่านี้ค่ะ |
| **นายบุญยืน คำนนท์**  สมาชิกสภาเทศบาล | เรียนประธานสภาสมาชิกสภาคณะผู้บริหารและผู้เข้าร่วมประชุมทุกท่านครับ กระผมนายบุญยืน คำนนท์ สมาชิกสภาเทศบาลตำบลคำอาฮวน เขต 1 ขออนุญาตเรียนสอบถามครับ กรณีโอนให้เป็นทรัพย์สินของเทศบาลตำบลคำอาฮวนแล้ว หากเกิดการชำรุดเสีย เช่น เกิดน้ำเซาะพังทลาย หน่วยงานไหนจะเป็นผู้รับผิดค่าใช้จ่าย ในส่วนที่เกี่ยวข้อง และจะใช้งบประมาณจากแหล่งใดครับ |
| **นางสาวหทัยรัตน์ สิมพร**  นายช่างชลประทาน | เรียนประธานสภาสมาชิกสภาคณะผู้บริหารและผู้เข้าร่วมประชุมค่ะ สำหรับงบประมาณที่ทางเทศบาลจะนำมาซ่อมแซม ในกรณีที่ฝายเกิดความชำรุดเสียหาย ทางเทศบาลจะต้องของบประมาณจากกรมส่งเสริมปกครองท้องถิ่น หรือที่เกี่ยวข้อง วันนี้จะเรียนเชิญท่านสมาชิกทุกท่านได้ลงพื้นที่จริงฝายทดน้ำหัวยตะงอ บ้านคำเม็ก หมู่ที่ 6 ด้วยค่ะ เพื่อให้ทุกท่านได้เห็นสภาพจริง ก่อนที่จะให้ความเห็นชอบการรับโอนในครั้งนี้ |
| **นายอุกฤษฏ์ ศรีพิเมือง**  **ปลัดเทศบาลฯ** | ครับเชิญท่านสมาชิกขึ้นรถตู้เทศบาล และรถยนต์ 4 ประตูทะเบียน กจ 3490 เราจะใช้เวลาในการลงพื้นที่ดูฝายห้วยตะงอ เป็นเวลา 45 นาที จากนั้นเชิญทุกท่านเข้ามาในห้องประชุมนี้อีกครั้งเพื่อขอมติที่ประชุมต่อไปครับ |
| **นายนเรศ สุวรรณศรี**  ประธานสภาฯ | เรียนเชิญสมาชิกทุกท่านครับ เพื่อเป็นกระชับเวลานะครับ กลับเข้าเราจะพักเบรคแล้วเข้าประชุมเพื่อพิจารณาต่อไปครับ |

-10-

|  |  |
| --- | --- |
| **นายร้อย บุญโม๊ะ**  รองนายกเทศมนตรี | จากการลงพื้นที่จริงจะเห็นได้ว่าโครงการก่อสร้างฝายทดน้ำห้วยตะงอ กระผมคิดว่าราษฎรในพื้นที่ได้รับประโยชน์เต็ม 100% และคาดหน้าหน้าแล้งคงมีน้ำเพียงพอต่อความต้องการของชาวบ้านในพื้นที่ อีกทั้งชาวบ้านได้หาอยู่หากินไม่ต้องไปซื้อกิน ประหยัดค่าใช้จ่าย และสร้างรายได้ให้กับชาวพื้นที่อีกจำนวนมาก โดยเฉพาะทำสวนไม้ดอก เช่น การปลูกดาวเรือง ซึ่งเป็นที่ต้องการของตลาดเป็นจำนวนมาก |
| **นางพงษ์ศักดิ์ ไชยยายงค์**  สมาชิกสภาเทศบาล | หากมีแหล่งงบประมาณในการซ่อมแซม กระผมก็เห็นด้วยครับ |
| **นายนเรศ สุวรรณศรี**  ประธานสภาฯ | มีท่านใดจะอภิปรายหรือสอบถามอีกหรือไม่ครับ ขอเชิญครับ |
| **นายสง่า พิมพ์นนท์**  สมาชิกสภาเทศบาล | เนื่องจากทางเทศบาลเราไม่มีช่างชำนาญในด้านนี้ หมายถึงเกี่ยวกับการชลประทาน หากมีการชำรุดเสียหาย เราขอให้ทางช่างของชลประทานมาช่วยในการประมาณการค่าเสียร่วมกับทางเทศบาลได้หรือไม่ครับ |
| **นางสาวหทัยรัตน์ สิมพร**  นายช่างชลประทาน | ได้ค่ะ โดยให้ทางเทศบาลทำเป็นหนังสือขอความร่วมมือไปยังชลประทานมุกดาหาร ทางเราจะส่งทีมช่างมาช่วยในส่วนที่เกี่ยวข้องค่ะ |
| **นายนเรศ สุวรรณศรี**  ประธานสภา | มีท่านใดจะเพิ่มเติมอีกหรือไม่ครับ |
| **ที่ประชุม** | ไม่มี |
| **นายนเรศ สุวรรณศรี**  ประธานสภา | หากไม่มีท่านใดจะอภิปรายหรือสอบเพิ่มเติมอีก กระผมจะขอมติที่ประชุมได้พิจารณาให้ความเห็นชอบในการรับโอนสินทรัพย์ ฝายทดน้ำห้วยตะงอบ้านคำเม็ก หมู่ที่ 6 ตำบลคำอาฮวน อำเภอเมือง จังหวัดมุกดาหาร |
| **มติที่ประชุม** | **มติเห็นชอบ 11 เสียง**  **ไม่เห็นชอบ – เสียง**  **งดออกเสียง 1 เสียง (ประธานสภาฯ)** |
| **นายนเรศ สุวรรณศรี**  ประธานสภา | สรุป สภาแห่งนี้มีมติเห็นชอบในการรับโอนสินทรัพย์ ฝายทดน้ำห้วยตะงอบ้านคำเม็ก หมู่ที่ 6 ตำบลคำอาฮวน อำเภอเมือง จังหวัดมุกดาหาร |
|  | **3.2 รายงานผลการประเมินมาตรฐานขั้นต่ำการจัดบริการสาธารณะของเทศบาลตำบลคำอาฮวนประจำปี พ.ศ 2566** |
| **นายนเรศ สุวรรณศรี**  ประธานสภาฯ | ขอเชิญชี้แจงครับ |
| **นางรุจีรัตน์ ศรีพิเมือง**  ผอ.กองยุทธศาสตร์ฯ | ตัวชี้วัดและค่ามาตรฐานขั้นต่ำเพื่อการประกันคุณภาพการจัดบริการสาธารณะของ อปท. มีจำนวน ๘ ด้าน ๖๔ ตัวชี้วัด ใช้ประเมินกับ อปท. ทุกประเภท จำนวน ๗,๘๕๐ แห่ง ทั่วประเทศจะให้พันจ่าเอกธนวัฒน์ ชิลวงษ์ หัวหน้าฝ่ายบริหารงานทั่วไปได้ชี้แจงต่อที่ประชุมสภาค่ะ |

-11-

|  |  |
| --- | --- |
| **พ.จ.อ.ธนวัฒน์ ชิลวงษ์**  หน.ฝ่ายบริหารงานทั่วไป | เรียนประธานสภาสมาชิกสภาผู้บริหารปลัดรองปลัดผอกองและผู้เข้าร่วมประชุมทุกท่านครับ ตามที่สำนักงานคณะกรรมการกระจายอำนาจให้แก่องค์กรปกครองส่วนท้องถิ่น (สำนักงาน ก.ก.ถ.) ได้ขอความร่วมมือองค์กรปกครองส่วนท้องถิ่นในการบันทึกข้อมูลการจัดบริการสาธารณะตามตัวชี้วัดในระบบประเมินผลมาตรฐานขั้นต่ำการจัดบริการสาธารณะขององค์กรปกครองส่วนท้องถิ่นและให้องค์กรปกครองส่วนท้องถิ่นนำผลการประเมินจากระบบรายงานให้ที่ประชุมสภาทราบนั้น  ทางสำนักงาน ก.ก.ถ. เทศบาลตำบลคำอาฮวน ได้ดำเนินการบันทึกข้อมูลเป็นที่เรียบร้อยแล้วจึงขอนำส่งผลการประเมินจากระบบเพื่อให้ที่ประชุมได้รับทราบต่อไปครับ ตามเอกสารแนบครับ |
| **นายนเรศ สุวรรณศรี**  ประธานสภาฯ | รายงานผลการประเมินมาตรฐานขั้นต่ำการจัดบริการสาธารณะของเทศบาลตำบล คำอาฮวนประจำปีพ.ศ 2566 ได้ดำเนินการบันทึกข้อมูลเป็นที่เรียบร้อย ถือว่าที่ประชุมทรับทราบ |
| **ที่ประชุม** | **ทราบ** |
| **ระเบียบวาระที่ 4** | **เรื่องอื่นๆ** |
| **นายนเรศ สุวรรณศรี**  ประธานสภาฯ | มีท่านใดมีเรื่องที่จะนำเสนอที่ประชุมบ้างหรือไม่ ขอเชิญครับ |
| **ที่ประชุม** | ไม่มี |
| **นายนเรศ สุวรรณศรี**  ประธานสภาฯ | เมื่อไม่มีท่านใดจะอภิปรายและสอบถามแล้ว ผมขอปิดการประชุมสภาสมัยสามัญที่ 4 ครั้งที่ 3/2566 ครับ ขอให้ทุกท่านเดินทางกลับโดยสวัสดิภาพ ขอขอบคุณครับและขอนัดประชุมอีกครั้งในวันพรุ่งนี้ 18 สิงหาคม 2566 มีวาระที่จะเสนอและพิจารณาต่อสภา จึงแจ้งมายังสมาชิกทุกท่านเข้าร่วมประชุมโดยพร้อมเพรียงกัน ในเวลา 09.00 น. |
|  |  |

**เลิกประชุมเวลา 15.35 น**.

-12-

(ลงชื่อ)...........................................................ผู้จดรายงานการประชุม

(นางดวงกมล กิ่งคำวงค์)

เลขานุการสภาเทศบาลตำบลคำอาฮวน

(ลงชื่อ)...........................................................ผู้ตรวจรายงานการประชุม

(นายนเรศ สุวรรณศรี)

ประธานสภาเทศบาลตำบลคำอาฮวน

-13-

คณะกรรมการสามัญประจำเทศบาลตำบลคำอาฮวน ได้ตรวจรายงานการประชุมสภาเทศบาล

สมัยสามัญสมัยที่ 4 ครั้งที่ 3 / 2566 วันที่ 17 เดือน สิงหาคม พ.ศ. 2566

(ลงชื่อ)........................................................ประธานกรรมการตรวจรายงานการประชุม

(นายสง่า ชาธิพา)

สมาชิกสภาเทศบาลตำบลคำอาฮวน

(ลงชื่อ)...........................................................กรรมการ

( นายสงวน ขันแข็ง)

สมาชิกสภาเทศบาลตำบลคำอาฮวน

(ลงชื่อ)...........................................................กรรมการ

( นายทองพูล มณีวรรณ)

สมาชิกสภาเทศบาลตำบลคำอาฮวน

(ลงชื่อ)...........................................................กรรมการ

( นายบุญทรง ขันแข็ง)

สมาชิกสภาเทศบาลตำบลคำอาฮวน

(ลงชื่อ)...........................................................กรรมการ

( นายพงษ์ศักดิ์ ไชยยายงค์)

สมาชิกสภาเทศบาลตำบลคำอาฮวน

(ลงชื่อ)...........................................................เลขานุการ

( นางนุงนุช ทองชุม)

สมาชิกสภาเทศบาลตำบลคำอาฮวน

## -14-

สภาเทศบาลตำบลคำอาฮวนได้รับรองรายงานการประชุมสภาเทศบาลตำบลคำอาฮวน

สมัยสามัญที่ 4 ครั้งที่ 3/2566

เมื่อวันที่ 17 เดือน สิงหาคม พ.ศ. 2566

(นายนเรศ สุวรรณศรี)

ประธานสภาเทศบาลตำบลคำอาฮวน

-14-